Document ID: /roh_data/filtered/Billingualer_Corpus_interleaved-de-rm.jsonl.gz/585

This is a text translated from German to Rumantsch Grischun.
Arbeitsgruppe befasst sich mit Sicherheit kantonaler Behörden und Gebäude

Nach den tragischen Ereignissen vom 27. September in Zug stellt sich die Frage nach der Sicherheit öffentlicher Institutionen in der Schweiz. Die Bündner Regierung setzt eine Arbeitsgruppe ein, die sich dieser Frage annimmt.

Nachdem die Regierung für die Oktobersession des Grossen Rats verstärkte Sicherheitsmassnahmen angeordnet hatte, setzt sie nun eine Arbeitsgruppe ein, die Fragen um die Sicherheit öffentlicher Institutionen und Gebäude prüfen und bis im Frühling 2002 einen Bericht vorlegen soll. Ausgehend vom Grundsatz, dass der Zugang zu öffentlichen Institutionen nach wie vor möglichst ungehindert gewährleistet sein soll, wird die Arbeitsgruppe folgende Prüfungsfelder genauer untersuchen: Gebäudesicherheit, Personensicherheit und Umgang mit Personen, die mit den Behörden im Streit liegen.

Von der Untersuchungen ausgeklammert werden die Behörden und Institutionen auf Gemeinde-, Kreis- und Bezirksebene. Einzelne Ergebnisse oder Empfehlungen werden aber auch für diese nützlich sein.

Der Arbeitsgruppe unter Leitung des Kanzleidirektors gehören Vertreter folgender Institutionen an: Kantons- und Verwaltungsgericht, Staatsanwaltschaft, Kantonspolizei, psychologischer bzw. psychiatrischer Dienst, Hochbauamt und Personalamt.

Sobald der erwähnte Bericht vorliegt, wird die Regierung über das weitere Vorgehen und konkrete Einzelmassnahmen entscheiden.

Neuer Rahmenvertrag für Assistenz- und Oberärzte

Die Regierung genehmigt den Rahmenvertrag für die Anstellung von Assistenz- und Oberärzten an den beitragsberechtigten Spitälern im Kanton Graubünden. Gleichzeitig wird der alte Vertrag für die Anstellung von Assistenzärzten aus dem Jahr 1995 aufgehoben. Die kantonalen Spitäler sind gehalten, die Verträge mit den erwähnten Ärzten auf Anfang April 2002 anzupassen. Die wichtigste Neuerung besteht darin, dass die Höchst-Arbeitszeit innerhalb von fünf Jahren stufenweise auf 50 Wochenstunden gesenkt wird. Bei abgeschlossener Umsetzung werden Mehrkosten von etwa sechs Millionen Franken jährlich anfallen.

Neues Zivilstandsamt Ilanz

Die Zivilstandsämter Castrisch, Falera, Flond, Ilanz, Laax, Ladir, Luven, Pitasch, Riein, Ruschein, Sagogn, Schluein, Schnaus und Sevgein schliessen sich zum Zivilstandsamt Ilanz bzw. "Uffeci civil dalla Foppa" mit Sitz in Ilanz zusammen. Die Zusammenlegung wird spätestens Ende April 2002 rechtswirksam, sie umfasst alle Gemeinden des Kreises Ilanz ausser Versam und Valendas.

Personelles

Andrea Katja Beck, geb. 1971, von Sumiswald BE, wohnhaft in Zizers, wird Stabsmitarbeiterin Projekte bei der Standeskanzlei. Sie beginnt Anfang Januar 2002.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 08.11.2001

Ina gruppa da lavur s'occupa da la segirtad da las autoritads e dals edifizis chantunals

Suenter l'eveniment tragic dals 27 da settember a Zug sa preschenta la dumonda davart la segirtad da las instituziuns publicas en Svizra. La regenza dal chantun Grischun incarichescha ina gruppa da lavur da s'occupar da questa dumonda.

Suenter che la regenza ha ordinà mesiras da segirezza pli intensivas per la sessiun d'october dal cussegl grond ha ella ina gruppa da lavur che ha d'examinar las dumondas da segirtad tar las instituziuns publicas e tar ils edifizis e da preschentar in rapport fin la primavaira 2002. Partind dal princip che l'access a las instituziuns publicas duaja er esser garantì en il futur tant sco pussaivel senza impediments vegn la gruppa da lavur ad examinar intensivamain ils suandants champs: segirtad en ils bajetgs, segirtad da las persunas e contact cun persunas ch'èn en dispita cun las autoritads.

Da la retschertga vegnan exclusas las autoritads e las instituziuns sin plaun communal, cirquital e districtual. Singulas recumandaziuns e singuls resultats pon er esser nizzaivels per questas instituziuns.

A la gruppa da lavur sut la direcziun dal chancelier appartegnan represchentants da las suandantas instituziuns: dretgira chantunala ed administrativa, procura publica, polizia chantunala, servetsch psicologic resp. psichiatric, uffizi da construcziun auta ed uffizi da persunal.

Cur ch'il rapport menziunà è avant maun vegn la regenza a concluder davart il proceder e davart las mesiras ch'èn d'interprender.

Nov contract general per medis assistents e medis superiurs

La regenza ha approvà il contract general per l'engaschament da medis assistents e da medis superiurs als osspitals cun dretg da contribuziun en il chantun Grischun. Il medem mument vegn abolì il contract vegl per l'engaschament da medis assistents da l'onn 1995. Ils osspitals dal chantun han d'adattar lur contracts cun ils medis numnads sin l'entschatta d'avrigl 2002. La novaziun principala è quella ch'il temp da lavur maximal vegn sbassà gradualmain entaifer tschintg onns sin 50 uras per emna. Suenter la realisaziun da quest pass resultan custs supplementars da circa sis milliuns francs per onn.

Nov uffizi da stadi civil a Glion

Ils uffizis da stadi civil da Castrisch, Falera, Flond, Glion, Laax, Ladir, Luven, Pitasch, Riein, Ruschein, Sagogn, Schluein, Schnaus e Sevgein s'uneschan a l'uffizi da stadi civil da la Foppa cun sedia a Glion. La reuniun cuntanscha vigur legala enfin il pli tard la fin d'avrigl 2002 e cumpiglia tut las vischnancas dal circul da la Foppa cun excepziun da Versomi e Valendau.

Fatgs dal persunal

Andrea Katja Beck, naschida 1971, da Sumiswald BE, domiciliada a Zizers, daventa nova collavuratura dal stab projects tar la chanzlia chantunala. Ella cumenza l'entschatta schaner 2002.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 08.11.2001